b"\n_START_ARTICLE_\nCaterina de Courtenay\n_START_SECTION_\nBiografia\n_START_PARAGRAPH_\nCaterina va n\xc3\xa9ixer el 25 de novembre del 1274 i era l'\xc3\xbanica filla de l'emperador titular Felip de Courtenay i de la seva esposa Beatriu d'Anjou-N\xc3\xa0pols. La seva mare va morir l'any seg\xc3\xbcent._NEWLINE_A la mort del seu pare, esdevinguda el 15 de desembre del 1283, Caterina va heretar els drets successoris al tron del desaparegut Imperi Llat\xc3\xad de Constantinoble. Caterina va estar promesa amb tres pretendents, amb els quals no es va casar, entre ells Jaume de Mallorca. De petita va viure a la cort de Carles I d'Anjou, l'avi matern, al Regne de N\xc3\xa0pols. Quan Carles va morir, el 1285, va anar a viure amb Margarida de Borgonya, la v\xc3\xaddua del seu avi, que es va retirar a Tonnerre. El 1294, va anar a viure a la cort de Felip IV de Fran\xc3\xa7a._NEWLINE_El 28 de febrer del 1301 al priorat de Saint Cloud, a prop de Par\xc3\xads, es va casar amb el comte Carles I de Valois, fill del rei Felip III de Fran\xc3\xa7a. El 23 d'abril del mateix any, el marit de Caterina va ser reconegut tamb\xc3\xa9 com a emperador de Constantinoble, t\xc3\xadtol que va portar fins a la mort d'ella, l'11 d'octubre del 1307. Va ser sepultada l'endem\xc3\xa0, a l'abadia de Maubuisson, Jacques de Molay, gran mestre templer, va ser un dels oficiants de la cerim\xc3\xb2nia."